Un proxenet a fost reținut de polițiști. Cumpărase mai multe apartamente pe care le-a transformat în bordeluri ilegale
Un bărbat acuzat de proxenetism a fost reținut în urma a zece percheziții efectuate în județul Mureș. Acesta este acuzat că, începând din 2019, a cumpărat mai multe apartamente pe care le-ar fi pus la dispoziția unor femei, facilitând astfel practicarea prostituției. "Au fost identificate și alte imobile despre care există indicii solide că ar fi fost achiziționate din fonduri obținute ilegal", declară polițiștii.